मधेसले पहाडमा समेत सरोकार राख्ने र तिनको हित हेर्ने र पहाडले मधेसका सरोकार र अविश्वासलाई चिर्ने प्रयास गरे समाधान टाढा छैन । पहाडको जडीबुटी, फलफूल खेती, पर्यटन, जलविद्युत्, वनजङ्गल, धार्मिक सांस्कृतिक सम्पदाको उपयोग र बाँडपmाँटमा मधेसको सहभागिता रहनुपर्छ । यसैगरी मधेसको कृषि, उद्योग, व्यापारमा पहाडको सहभागिता रहने गरी अगाडि बढ्न सकियो भने देशको कायापलट हुन बेर छैन । यो गरिब एवं सानो देशमा बाँड्नका लागि, झगडा गर्नका लागि छ नै के र ! सबै भाषाभाषी, सबै जातजाति, सबै वर्ग तहका मान्छे एक जुट हुन सकियो भने देशलाई स्वीट्जरल्यान्ड, सिङ्गापुर बनाउँछु भन्दा हाँसिरहन पर्दैन ।
